REPUBLIKA HRVATSKA

LIČKO-SENJSKA ŽUPANIJA

**STRUKOVNA ŠKOLA GOSPIĆ**

Budačka 24, 53000 Gospić

TEL./FAX: 053/573-287 i 053/572-083

E-mail: ured@ss-strukovna-gospic.skole.hr

ŠIFRA ŠKOLE: 09-026-503

OIB:19583077416

KLASA: 112-01/25-02/20

URBROJ: 2125-35-01-25-3

Gospić, 11. kolovoza 2025.

Strukovna škola Gospić temeljem članka 99. Zakona o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 155/23, 156/23), članka 21. Zakona o osobnoj asistenciji („Narodne novine“ broj 71/23) i članka 3. Pravilnika o pomoćnicima u nastavi i stručnim komunikacijskim posrednicima („Narodne novine“ broj 85/24), objavljuje

**NATJEČAJ  
za prijavu kandidata (m/ž) za obavljanje poslova pomoćnika u nastavi**

**za učenike s teškoćama u razvoju u Strukovnoj školi Gospić u školskoj   
godini 2025./2026.**

I.

Nositelj projekta „Zajedno za budućnost“ je Ličko-senjska županija, a prijavljuje se u okviru Poziva „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama - faza VII“ SF.2.4.06.06.0033 Europskog socijalnog fonda plus u sklopu Operativnog programa „Učinkoviti ljudski potencijali 2021.– 2027.“, (u daljnjem tekstu: projekt).

Izrazi koji se, u ovom natječaju, koriste za osobe u muškom rodu su neutralni i odnose se na muške i na ženske osobe.

II.

Pomoćnik u nastavi mora ispunjavati sljedeće uvjete:

* završen program obrazovanja za stjecanje djelomične kvalifikacije pomoćnik/ca u nastavi u trajanju od 250 sati,
* kvalifikacije stečene završetkom srednjoškolskog obrazovanja u trajanju od 4 ili više godina, odnosno najmanje razinu obrazovanja 4.2 HKO-a, prema Zakonu o Hrvatskom kvalifikacijskom okviru („Narodne novine“ broj 22/13, 41/16, 64/18, 47/20, 20/21),
* ne smije protiv njega biti pokrenut kazneni postupak niti smiju biti pravomoćno osuđen za neko od kaznenih djela koje Zakon o odgoju i obrazovanju u osnovnoj i srednjoj školi propisuje kao zapreku za zasnivanje radnog odnosa.

Iznimno od stavka 1. ovoga članka, pomoćnik u nastavi može biti osoba koja ne ispunjava uvjet završene najmanje razine obrazovanja 4.2 HKO-a iz stavka 1. ovoga članka, ali ispunjava uvjet završenu najmanje razinu obrazovanja 4.1 HKO-a i ima završen program obrazovanja odraslih (osposobljavanja) za pomoćnika u nastavi, ako na području osnivača odgojno-obrazovne ustanove nije moguće zaposliti pomoćnika u nastavi, a to nije u suprotnosti s interesima učenika s teškoćama u razvoju.

Kandidat za pomoćnika u nastavi ne može pružati potporu tijekom odgojno-obrazovnog procesa svom članu obitelji, osim kada na području Ličko-senjske županije nije moguće zaposliti pomoćnika u nastavi, a to nije u suprotnosti s interesima učenika s teškoćama u razvoju.

**Broj traženih kandidata:**

* ***pomoćnik u nastavi za učenika s teškoćama u razvoju, na određeno nepuno radno vrijeme od 36 sati tjedno (36/40), 1 izvršitelj (m/ž).***

III.

Sa odabranim kandidatima Škola će sklopiti Ugovor o radu na određeno do 31. kolovoza 2026., nepuno radno vrijeme.

IV.

Uz **prijavu** na natječaj kandidati su dužni priložiti sljedeću dokumentaciju u neovjerenom presliku:

1. životopis,
2. dokaz o vrsti i razini obrazovanja,
3. dokaz o završenom programu za stjecanje djelomične kvalifikacije pomoćnik/ca u nastavi u trajanju od 250 sati,
4. dokaz o državljanstvu,
5. uvjerenje nadležnog suda da nije pod istragom i da se protiv kandidata/kinje ne vodi kazneni postupak kao zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi, a ne starije od 30 dana od dana objave natječaja,
6. elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje,
7. kontakt; e-mail adresa.

V.

Rok za podnošenje prijava **je 8 dana od dana objave ovog natječaja.**

VI.

Kandidatom u natječajnom postupku smatra se osoba koja je podnijela pravodobnu i potpunu prijavu te ispunjava formalne uvijete iz natječaja. Nepotpune i nepravodobne prijave neće se razmatrati.

VII.

S kandidatima koji su pravodobno dostavili potpunu prijavu sa svim prilozima odnosno ispravama i ispunjavaju uvjete natječaja provest će se postupak procjene i vrednovanje kandidata. S kandidatima će se provesti vrednovanje na način: razgovor s kandidatima prema članku 17. Pravilnika o načinu i postupku zapošljavanja u Strukovnoj školi Gospić:

<https://ss-strukovna-gospic.skole.hr/wp-content/uploads/sites/1022/2024/02/Pravilnika_o_nacinu_i_postupku_zaposljavanja__Strukovna_skola_Gospic.pdf>

Obavijest s pravnim izvorima objavljena je s natječajem za radna mjesta, kao i način provjere i vrednovanja kandidata, a dostupno na: <https://ss-strukovna-gospic.skole.hr/natjecaji-za-radna-mjesta/> . Sve kandidate koji su pravodobno dostavili potpunu prijavu sa svim prilozima odnosno ispravama i ispunjavaju uvjete natječaja, Povjerenstvo će pozvati na procjenu i vrednovanje najmanje 5 dana prije dana određenog za vrednovanje. U pozivu će biti navedeni datum, vrijeme i mjesto vrednovanja kandidata. Pozivnica će se dostaviti elektroničkom poštom na e-mail kandidata i pozivnica će biti objavljena na mrežnoj stranici Škole. U prijavi na ovaj natječaj kandidati su obvezni navesti adresu elektroničke pošte na koju im može biti dostavljena obavijest o datumu i vremenu procjene odnosno testiranja kandidata.

O rezultatima natječaja kandidati će biti obaviješteni putem web stranice <https://ss-strukovna-gospic.skole.hr/natjecaji-za-radna-mjesta/> u roku 15 dana od dana odabira kandidata. U slučaju sudjelovanja kandidata s pravom prednosti pri zapošljavanju, Škola obavijest o odabiru kandidata dostavlja poštom svim kandidatima.

VIII.

Kandidat koji se poziva na pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji („Narodne novine“ br. 121/17, 98/19, 84/21, 156/23), članku 48. stavku 1.-3. Zakona o civilnim stradalnicima iz Domovinskog rata („Narodne novine“ br. 84/21), članku 48. f Zakona o zaštiti vojnih i civilnih invalida rata („Narodne novine“ br. 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ br. 157/13, 152/14, 39/18 i 32/20) dužna je u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a ima prednost u odnosu na ostale kandidate samo pod jednakim uvjetima.

Kandidat koji se poziva na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji uz prijavu na natječaj dužna je priložiti sve dokaze o ispunjavanju uvjeta iz natječaja i ovisno o kategoriji u koju ulazi sve potrebne dokaze (članak 103. st. 1. Zakona) dostupne na poveznici Ministarstva hrvatskih branitelja:

<https://branitelji.gov.hr/pristup-informacijama/zakoni-i-ostali-propisi/zakoni/1052> ili

<https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf>

Kandidat koji se poziva na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata uz prijavu na natječaj dužna je priložiti sve dokaze o ispunjavanju uvjeta iz natječaja te priložiti dokaze o ispunjavanju uvjeta za ostvarivanje prava prednosti pri zapošljavanju (članak 49. st. 1. Zakona) dostupne na poveznici Ministarstva hrvatskih branitelja:

<https://branitelji.gov.hr/pristup-informacijama/zakoni-i-ostali-propisi/zakoni/1052> ili [https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf)

Poziva se kandidat koji ostvaruje pravo prednosti pri zapošljavanju na temelju odredbe članka 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ br. 157/13, 152/14, 39/18 i 32/20) da uz prijavu na natječaj dostavi dokaz o utvrđenom statusu osobe s invaliditetom, odgovarajuću javnu ispravu o invaliditetu na temelju koje se osoba može upisati u očevidnik zaposlenih osoba s invaliditetom, te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).

IX.

Kandidat koji je stekao inozemnu obrazovnu kvalifikaciju u inozemstvu dužan je u prijavi na natječaj priložiti rješenje nadležnog tijela o priznavanju potpune istovrijednosti/priznavanju inozemnih obrazovnih kvalifikacija u skladu sa Zakonom o priznavanju i vrednovanju inozemnih obrazovnih kvalifikacija („Narodne novine“ broj 69/22) ili rješenje u skladu sa Zakonom o reguliranim profesijama i priznavanju inozemne stručne kvalifikacije radi pristupa reguliranoj profesiji („Narodne novine“ broj 82/15, 70/19, 47/20, 123/23) o priznavanju inozemne stručne kvalifikacije radi pristupa reguliranoj profesiji.

X.

Sukladno članku 13. st. 3. Zakona o ravnopravnosti spolova („Narodne novine“ broj 82/08 i 69/17), na natječaj se mogu javiti osobe oba spola.

XI.

Prijave na natječaj sa potrebnom dokumentacijom dostavljaju se u **zatvorenoj omotnici osobno ili poštom (preporučenom pošiljkom) na adresu: Strukovna škola Gospić, Budačka 24, 53 000 Gospić, s naznakom „Natječaj za pomoćnike u nastavi-NE OTVARAJ“ u roku 8 dana od dana objave.**

XII.

U skladu s uredbom Europske unije 2016/679 Europskog parlamenta i Vijeća od 17. travnja 2016. godine te Zakonom o provedbi Opće uredbe o zaštiti podataka („Narodne novine“ broj 42/18) prijavom na natječaj osoba daje privolu za prikupljanje i obradu podataka iz natječajne dokumentacije, a sve u svrhu provedbe natječaja.

*Obavijest o zaštiti osobnih podataka*   
Strukovna škola Gospić tijekom natječaja u svojstvu voditelja obrade sukladno odredbama Opće uredbe o zaštiti podataka prikuplja i obrađuje osobne podatke kandidata sadržane unutar dokumentacije dostavljene sukladno uvjetima natječaja te je za neprimljene kandidate zadržava u daljnjem roku od pet godina u skladu s rokovima zadržavanja dokumentarnog gradiva škole i nakon toga izlučuje, odnosno, ukoliko je primjenjivo, vraća kandidatima, odnosno sve pristigle prijave biti će zaštićene od pristupa neovlaštenih osoba te pohranjene na sigurno mjesto i čuvane u skladu s uvjetima i rokovima predviđenih zakonskim propisima. Za ostvarivanje svojih prava na uvid u vlastite osobne podatke, kandidati mogu podnijeti zahtjev pisanim putem na adresu škole ili na email adresu: ured@ss-strukovna-gospic.skole.hr, kojom prilikom će Škola provjeriti identitet podnositelja zahtjeva sukladno odredbama Opće uredbe o zaštiti podataka. Za sva pitanja u vezi zaštite osobnih podataka kandidati se mogu obratiti izravno Službeniku za zaštitu podataka Škole putem kontakata javno objavljenih na mrežnim stranicama Škole.

XIII.

Ovaj natječaj objavljen je dana 11. kolovoza 2025. na službenoj mrežnoj stranici Škole i na mrežnoj stranici Hrvatskog zavoda za zapošljavanje te na mrežnoj stranici Ličko-senjske županije.

**Natječaj je otvoren od 11. kolovoza 2025. do 19. kolovoza 2025.**

Ravnateljica Strukovne škole Gospić  
Barbara Tomljenović Jurković, univ. spec. oec.